গৈরিক সন্ত্রাস

হিন্দু সন্ত্রাসবাদ, যা কখনো কখনো হিন্দুত্ব সন্ত্রাস  বা প্রতীকী অর্থে গেরুয়া সন্ত্রাস নামে পরিচিত, হলো সন্ত্রাসী কার্যক্রম, যা হিন্দু জাতীয়তাবাদ বা হিন্দুত্ব মতাদর্শের সাথে বিস্তৃতভাবে সম্পর্কিত উদ্দেশ্য থেকে সংঘটিত হয়।

২০০৭-২০০৮ সালের হামলার পর এই বিষয়টি একটি বিতর্কিত রাজনৈতিক আলোচনার বিষয় হয়ে ওঠে; ঐ হামলায় ভারতে পাকিস্তানি এবং মুসলিমদের লক্ষ্যবস্তু করা হয়, যেখানে অভিযুক্তরা রাষ্ট্রীয় স্বয়ংসেবক সঙ্ঘ বা অভিনব ভারতের মতো হিন্দুত্ববাদী সংগঠনের সদস্য বা তাদের সদস্য হিসেবে অভিযুক্ত।

পরিভাষা

"হিন্দু সন্ত্রাসবাদ" এবং "হিন্দুত্ব সন্ত্রাসবাদ"
নিকিতা সাক্সেনার দ্য ক্যারাভান-এ লেখা অনুযায়ী, "হিন্দু সন্ত্রাসবাদ" শব্দটি ২০০৭ সালের সমঝৌতা এক্সপ্রেস বোমা হামলা এবং ২০০৮ সালের মালেগাঁও বিস্ফোরণের পর ব্যাপকভাবে প্রচলিত হয়। "হিন্দু সন্ত্রাসবাদ" শব্দটি ২০০৭ সালের একটি প্রচারণায় ভারতীয় জাতীয় কংগ্রেস (কংগ্রেস) সদস্য দিগ্বিজয় সিং দ্বারা উল্লেখযোগ্যভাবে তুলে ধরা হয়।

যদিও অপরাধীরা তাদের হিন্দু ধর্মীয় বিশ্বাস দ্বারা এই কাজগুলিকে ন্যায্য প্রমাণ করার চেষ্টা করেছে, কিছু লেখক "হিন্দুত্ববাদী সন্ত্রাসবাদ" শব্দটি ব্যবহার করতে পছন্দ করেন। লেখক এবং সমাজকর্মী সুবাশ ঘাটাডে দাবি করেন, "বেশিরভাগ সমালোচক" এই শব্দটি "হিন্দু সন্ত্রাসবাদ" হিসেবে বর্ণনা করতে এড়িয়ে গেছেন এবং তার পরিবর্তে "হিন্দুত্ব সন্ত্রাসবাদ" সম্পর্কে আলোচনা করেছেন। রাজনৈতিক বিজ্ঞানী জ্যোতির্ময় শর্মা যুক্তি প্রদান করেন যে "হিন্দু সন্ত্রাসবাদ বলে কিছু নেই", কারণ অভিযুক্তরা হিন্দু ধর্মের প্রতিনিধিত্ব করেন না।

সাংবাদিক ও বিজেপি নেতা বালবীর পুঞ্জের মতে, ২০০৭-২০০৮ সালের ঘটনাবলির পর কংগ্রেস দল "হিন্দু সন্ত্রাস" শব্দবন্ধটি সৃষ্টি করে এবং ব্যবহার করে, যার উদ্দেশ্য ছিল তাদের রাজনৈতিক বিরোধীদের সন্ত্রাসী হিসেবে চিত্রিত করা। ২০১৮ সালে প্রকাশিত হিন্দু টেরর: ইনসাইডার অ্যাকাউন্ট অফ মিনিস্ট্রি অফ হোম অ্যাফেয়ার্স নামক গ্রন্থে, স্বরাষ্ট্র মন্ত্রণালয়ের প্রাক্তন কর্মকর্তা রামাস্বামী ভেঙ্কট সুব্রা মনি অভিযোগ করেন যে তৎকালীন সংযুক্ত প্রগতিশীল জোট (ইউপিএ) সরকার স্বরাষ্ট্র মন্ত্রণালয়ের কর্মকর্তাদের উপর "হিন্দু সন্ত্রাস" এর অস্তিত্বের একটি কাল্পনিক গল্প তৈরি করার জন্য চাপ সৃষ্টি করে।

"গেরুয়া সন্ত্রাস" 
"গেরুয়া সন্ত্রাস" শব্দগুচ্ছটি ২০০২ সালে ভারতীয় সাংবাদিক প্রবীণ স্বামী দ্বারা ২০০২ গুজরাট দাঙ্গার পর প্রবর্তিত হয়েছিল। এই শব্দগুচ্ছটি ২০০৭-২০০৮ সালের হামলার পর ব্যাপক পরিচিতি লাভ করে। এই হামলাগুলো পাকিস্তানি ও মুসলিম সম্প্রদায়কে লক্ষ্যবস্তু করেছিল এবং অভিযোগ করা হয় যে হামলাগুলোর পেছনে রাষ্ট্রীয় স্বয়ংসেবক সংঘ এবং অভিনব ভারতসহ হিন্দু জাতীয়তাবাদী সংগঠনের লোকজন জড়িত ছিল। এই শব্দগুচ্ছটি গেরুয়া রঙকে বহু হিন্দু জাতীয়তাবাদী সংগঠনের প্রতীক হিসেবে ব্যবহারের থেকে নেওয়া হয়েছে।

কয়েকজন বিশ্লেষক এবং মন্তব্যকারী বলেছেন যে, এই শব্দটি কংগ্রেসের রাজনৈতিক প্রতিপক্ষের বিরুদ্ধে একটি অপপ্রচার কৌশল হিসেবে ব্যবহৃত হয়েছিল। কাঞ্চন গুপ্ত এবং স্বপন দাশগুপ্ত বলেছেন যে হামলার তদন্তকারীরা "গেরুয়া সন্ত্রাস" শব্দটি মিডিয়াতে তাদের বিবৃতিতে ব্যবহার করেছেন কংগ্রেসের এজেন্ডা প্রচারের জন্য।

ভারতের প্রাক্তন স্বরাষ্ট্র মন্ত্রী এবং কংগ্রেস সদস্য পি. চিদাম্বরম ২০১০ সালের আগস্টে নয়াদিল্লিতে রাজ্য পুলিশের প্রধানদের এক বৈঠকে "গেরুয়া সন্ত্রাস" সম্পর্কে সতর্ক করেছিলেন। তার এই মন্তব্য রাজনীতিবিদ এবং হিন্দু ধর্মীয় ব্যক্তিত্বদের কাছ থেকে তীব্র প্রতিক্রিয়ার সম্মুখীন হয়।

গৈরিক সন্ত্রাসের অভিযোগ ঘটনা
হিন্দু চরমপন্থী সংগঠনকে সন্ত্রাসী হামলায় জড়িত থাকার জন্য অভিযোগে অভিযুক্ত করা হয়েছে; যেমন: ২০০৬ সালের মালেগাও বিস্ফোরণ, হায়দ্রাবাদের মক্কা মসজিদে বোমা হামলা, সমঝোতা এক্সপ্রেস বোমা হামলা এবং আজমীর শরীফ দরগায় বিস্ফোরণ।

২০০৭ সালের সমঝোতা এক্সপ্রেসে বোমা হামলা
২০০৭ সালের ১৮ ফেব্রুয়ারি তারিখের প্রায় মধ্যরাতে সমঝোতা এক্সপ্রেসের দুটো কোচে জোড়া বিস্ফোরণ ঘটানো হয়। ৬৮ জনের মত লোক আগুনে পুড়ে মারা যান এবং কয়েক ডজন মানুষ আহত হন। একটি হিন্দু মৌলবাদী গোষ্ঠী "অভিনব ভারতের" ঘটনার সাথে সম্পর্কযুক্ত আছে বলে অভিযোগ করা হয়।

আজমীর দরগাহ আক্রমণ

২০০৭ সালের ১১ অক্টোবর তারিখে , রাজস্থানের আজমীর শরীফ অর্থাৎ ভারতের সুফি দরবেশ খাজা মঈনউদ্দিন চিশতির দরগাহ (মঠ) এর বাইরে ঘটানো হয়েছিল। অভিযোগ আনা হয়েছিল হিন্দুত্ববাদী সংগঠন রাষ্ট্রীয় স্বয়ংসেবক সংঘ এবং তার দলদের উপর। ২০১০ সালের ২২ অক্টোবর তারিখে পাঁচ জন অভিযুক্ত হিন্দু জাতীয়তাবাদী দল রাষ্ট্রীয় স্বয়ংসেবক সংঘের একাত্মতার চারটি বিস্ফোরণের অভিযোগে গ্রেপ্তার করা হয় যারা ইতোমধ্যে অভিযুক্ত ছিলেন।

পুনে প্রযুক্তিবিদ হত্যা

২০১৪ সালে ২৪ বছর বয়সী একজন মুসলিম তরুন আইটি প্রফেশনালকে (IT professional) মারধর করে হত্যা করে হিন্দু রাষ্ট্র সেনার সদস্যরা। সংগঠনটি মৌলবাদী দল হিসাবে মহারাষ্ট্রে সক্রিয়। নিহত ব্যক্তির নাম মহসিন মহম্মদ সাদিক শেখ। মহারাষ্ট্রের সোলাপুর জেলার বাসিন্দা মহসিন পুনেতে একটি প্রাইভেট ফার্মে আইটি ম্যানেজার হিসাবে কাজ করতেন।  রাত ৯টার সময় মসজিদ থেকে নামাজ পরে বাসায় ফেরার পথে তার উপর আক্রমণ করা হয়। অপরাধ শাখা, হিন্দু রাষ্ট্র সেনার প্রধান ধনঞ্জয় দেশাইকে জিজ্ঞাসাবাদের জন্য আটক করে। পরে অন্য অপরাধমুলক কাজে জড়িত থাকার জন্য তাকে গ্রেফতার করা হয়। এ পর্যন্ত মোট ১৭ জনকে জড়িত থাকার জন্য গ্রেফতার করা হয়েছে। পুনে পুলিশ হিন্দু রাষ্ট্র সেনাকে নিষিদ্ধ ঘোষণা করার পক্ষে বিবেচনা শুরু করেছে।

অন্যান্য ঘটনা
অভিনব ভারতের সদস্যদের বিরুদ্ধে রাষ্ট্রীয় স্বয়ংসেবক সংঘের সভাপতি মোহন ভাগবতকে হত্যার ষড়যন্ত্রে জড়িত থাকার অভিযোগ ওঠে। এ প্রসঙ্গে ইন্ডিয়া টুডে (টিভি চ্যানেল) একটি রেকর্ডকৃত ভিডিও প্রকাশ করে, যা সেন্ট্রাল ফরেনসিক সায়েন্স ল্যাবরেটরি কর্তৃক পরীক্ষিত হয়। ওই ভিডিওতে ভারতের উপরাষ্ট্রপতি মুহাম্মদ হামিদ আনসারিকে হত্যার পরিকল্পনা সংক্রান্ত একটি ষড়যন্ত্র উন্মোচিত হওয়ার ইঙ্গিত পাওয়া যায়। তাহেলকা তাদের ২০১১ সালের জানুয়ারি সংখ্যায় অভিনব ভারতের প্রধান ষড়যন্ত্রকারীদের কথিত অডিও টেপ প্রকাশ করে, যা থেকে সামরিক গোয়েন্দা কর্মকর্তাদের অভিনব ভারত গোষ্ঠীর সাথে জড়িত থাকার ইঙ্গিত পাওয়া যায়।।

ভারতের স্বরাষ্ট্র সচিব আর. কে. সিং বলেন যে, রাষ্ট্রীয় স্বয়ংসেবক সংঘ (আরএসএস) এবং তার সহযোগী সংগঠনগুলোর সাথে ঘনিষ্ঠ সম্পর্কিত অন্তত ১০ জন ব্যক্তি ভারতব্যাপী বিভিন্ন সন্ত্রাসী কর্মকাণ্ডে অভিযুক্ত হয়েছেন।

উইকিলিকস দ্বারা প্রকাশিত দলিল অনুযায়ী, কংগ্রেস (আই) দলের সাধারণ সম্পাদক রাহুল গান্ধী ২০০৯ সালের জুলাই মাসে ভারতের প্রধানমন্ত্রী কর্তৃক তার বাসভবনে আয়োজিত একটি মধ্যাহ্নভোজে মার্কিন রাষ্ট্রদূত টিম রোমারকে বলেন যে, আরএসএস ভারতের জন্য লশকর-ই-তাইয়েবা থেকে "বড় বিপদ"। ২০১১ সালের ১৬ সেপ্টেম্বর, নয়া দিল্লিতে অনুষ্ঠিত পুলিশ মহাপরিদর্শকদের বার্ষিক সম্মেলনে গোয়েন্দা ব্যুরো (আইবি)-র এক বিশেষ পরিচালক জানান যে, হিন্দুত্ববাদী কর্মীরা দেশের ১৬টি বোমা বিস্ফোরণের ঘটনায় অথবা সন্দেহভাজন হিসেবে চিহ্নিত হয়েছেন, অথবা তাদের বিরুদ্ধে তদন্ত চলছে।

আরও দেখুন
২০২৪-এ ভারতে বাংলাদেশ সহকারী হাইকমিশনে হামলা
ভারতে ধর্মীয় অসহিষ্ণুতা এবং হিংসাত্মক ঘটনাবলি
গেরুয়াকরণ
ভারতে সন্ত্রাসবাদ
মক্কা মসজিদ বিস্ফোরণ

টীকা

তথ্যসূত্র

আরও পড়ুন

বহিঃসংযোগ

গৈরিক সন্ত্রাস
ধর্মীয় উগ্রবাদ
ভারতে সন্ত্রাসবাদ
ধর্মীয় সন্ত্রাসবাদ